Publication: Magyar Közlöny
Issue: MK-2010-191 (Year: 2010, Number: 191)
Era: contemporary
Section: 2010. évi CLI. törvény
Paragraph Index: 1142

5. A Bolgár Köztársaság és Románia állampolgárai vonatkozásában a jegyzõkönyv II. mellékletének a munkanélküliségi biztosításra vonatkozó szakasza (1) bekezdésében foglalt rendelkezéseket e jegyzõkönyv hatálybalépésétõl számított hetedik év végéig kell alkalmazni. Közös Nyilatkozat A Megállapodás III. Mellékletének Kiigazításáról A Szerzõdõ Felek kinyilvánítják, hogy a megállapodás zökkenõmentes végrehajtása céljából a III. mellékletet a lehetõ legkorábban ki kell igazítani annak érdekében, hogy beépíthetõ legyen – többek között – a legutóbb a 2006/100/EK irányelvvel módosított 2005/36/EK irányelv és az új svájci bejegyzések. Svájc Nyilatkozata Az Aláírás Idõpontjától Kezdõdõ Autonóm Intézkedésekrõl Svájc – nemzeti jogszabályai alapján – munkaerõpiacán az új tagállamok állampolgárai számára az e jegyzõkönyvben található átmeneti szabályok hatálybalépését megelõzõen ideiglenesen lehetõvé teszi a munkavállalást. Ennek érdekében Svájc a jegyzõkönyv aláírásának idõpontjában – a megállapodás 10. cikkének (1) bekezdésében meghatározottak szerint – külön kvótákat nyit meg mind a rövid, mind a hosszú távú munkavállalási engedélyek tekintetében az új tagállamok állampolgárai javára. A kvóta évente 282 hosszú távú és 1006 rövid távú engedély. Ezen felül évente 2011 rövid távú munkavállaló négy hónapnál rövidebb tartózkodását engedélyezi.”

Source: https://magyarkozlony.hu/hivatalos-lapok/b18a7b155bf74b7b507b68746bfb5d1404966140/dokumentumok/0944f0403f3ce236fb8ebd6fed20a94658522985/letoltes